การพัฒนาหลักสูตรฝึกอบรมแบบผสมผสานเพื่อเสริมสร้างสมรรถนะการทำงานเป็นทีมของนักศึกษาครูในมหาวิทยาลัยราชภัฏ
Development of a Blended Training Curriculum to Enhance Teamwork Competencies of Student Teachers at Rajabhat University
กฤตยา สุวรรณไตรย์
การจัดการเรียนรู้แบบสะเต็มศึกษา
ทักษะกระบวนการทางวิทยาศาสตร์ขั้นพื้นฐาน
การวิจัยนี้เป็นการวิจัยการพัฒนาหลักสูตรฝึกอบรมแบบผสมผสาน เพื่อเสริมสร้าง สมรรถนะการทำงานเป็นทีมของนักศึกษาครูในมหาวิทยาลัยราชภัฏ โดยมีวัตถุประสงค์ 1) เพื่อพัฒนา หลักสูตรการฝึกอบรมแบบผสมผสานเพื่อเสริมสร้างสมรรถนะการทำงานเป็นทีมของนักศึกษาครูในมหาวิทยาลัยราชภัฏ 2) เพื่อเปรียบเทียบสมรรถนะการทำงานเป็นทีมของนักศึกษาครูในมหาวิทยาลัยราชภัฏก่อนและหลังการฝึกอบรม 3) เพื่อศึกษาความพึงพอใจต่อหลักสูตรฝึกอบรมแบบผสมผสาน เพื่อเสริมสร้างสมรรถนะการทำงานเป็นทีมของนักศึกษาครูที่เข้ารับการฝึกอบรมตามหลักสูตร กลุ่ม ตัวอย่าง ได้แก่ นักศึกษาครู คณะครุศาสตร์มหาวิทยาลัยราชภัฏบ้านสมเด็จเจ้าพระยา ชั้นปีที่ 2 จำนวน 25 คน ซึ่ง ได้จากการสุ่มตัวอย่างแบบกลุ่ม (Cluster Sampling) เครื่องมือการวิจัย ประกอบด้วย 1) หลักสูตรฝึกอบรม 2) แบบประเมินหลักสูตรฝึกอบรม 3) แบบวัดสมรรถนะการทำงานเป็นทีม และ4) แบบประเมินความพึงพอใจที่มีต่อหลักสูตรฝึกอบรม สถิติที่ใช้ในการวิเคราะห์ข้อมูล ได้แก่ ค่าเฉลี่ย (x) ส่วนเบี่ยงเบนมาตรฐาน (S.D.) และสถิติทดสอบค่าที (t-test) ผลการวิจัย พบว่า 1. หลักสูตรฝึกอบรมแบบผสมผสานเพื่อเสริมสร้างสมรรถนะการทำงานเป็นทีม ประกอบด้วย หลักการของหลักสูตรฝึกอบรม วัตถุประสงค์ของหลักสูตรฝึกอบรม เนื้อหา/หัวข้อและระยะเวลาในการ ฝึกอบรม วิธีการฝึกอบรม สื่อ/แหล่งการเรียนรู้ และการประเมินผล โดยพบว่า ภาพรวมผลการตรวจสอบ ความเหมาะสมของหลักสูตรการฝึกอบรมแบบผสมผสานเพื่อเสริมสร้างสมรรถนะการทำงานเป็นทีม ของนักศึกษาครูในมหาวิทยาลัยราชภัฏ อยู่ในระดับเหมาะสมมากที่สุด (x̅= 4.60, S.D.=0.09) เมื่อ พิจารณารายด้าน พบว่า ประเด็น สื่อ/แหล่งการเรียนรู้มีค่าเฉลี่ยอยู่ในระดับความเหมาะสมมากที่สุด (x̅=4.73, S.D.=0.46) และด้านการประเมินผล ที่มีค่าเฉลี่ยอยู่ในระดับเหมาะสมต่ำที่สุดคือ (x̅ = 4.40, S.D.=0.74) 2.ผลการเปรียบเทียบสมรรถนะการทำงานเป็นทีมพบว่า นักศึกษามีสมรรถนะการทำงาน เป็นทีมหลังเข้ารับการฝึกอบรมด้วยหลักสูตรฝึกอบรมแบบผสมผสานเพื่อเสริมสร้างสมรรถนะ การทำงานเป็นทีม โดยโดยมีค่าเฉลี่ยก่อนฝึกอบรมเท่ากับ 16.64 ส่วนเบี่ยงเบนมาตรฐานเท่ากับ 0.71 และค่าเฉลี่ยหลังฝึกอบรมมีค่าเฉลี่ยเท่ากับ 29.12 ส่วนเบี่ยงเบนมาตรฐานเท่ากับ 0.66 ค่า t เท่ากับ 19.20* (p-value =0.00 < 0.5) ดังนั้น แสดงว่า ความรู้หลังการฝึกอบรมแบบผสมผสานเพื่อ เสริมสร้างสมรรถนะการทำงานเป็นทีม สูงกว่าก่อนการฝึกอบรม อย่างมีนัยสำคัญทางสถิติที่ระดับ 0.05 3. ผลการประเมินความพึงพอใจที่มีต่อหลักสูตรฝึกอบรม เรื่อง การเสริมสร้างสมรรถนะ การทำงานเป็นทีมของนักศึกษาครู มหาวิทยาลัยราชภัฏ โดยภาพรวมมีความพึงพอใจ อยู่ในระดับมาก ที่สุด (x̅= 4.71, S.D.=0.48) และเมื่อพิจารณาเป็นรายด้าน พบว่า ด้านเนื้อหาของหลักสูตรฝึกอบรม อยู่ในระดับมากที่สุด (x̅=4.72, S.D.=0.46) รองลงมาเป็นด้านความรู้ที่ได้รับจากการฝึกอบรม (x̅ = 4.70, S.D.=0.48) นักศึกษาครูมีความพึงพอใจ อยู่ในระดับมากที่สุด ในส่วนที่นักศึกษาเห็นด้วย ต่ำที่สุด คือ ด้านวิทยากร (x̅ = 4.57, S.D.=0.50) อยู่ในระดับมากที่สุด คำสำคัญ : หลักสูตรฝึกอบรมแบบผสมผสาน สมรรถนะการทำงานเป็นทีม นักศึกษาครู
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
พัชรีภรณ์ บางเขียว
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ครุศาสตรดุษฎีบัณฑิต
หลักสูตรและการสอน